A csapat Luczo A Dragon Racing néven debütált 2007-ben, a csapat színeiben indult a 2007-es indianapolisi 500-on Ryan Briscoe, aki előtte csak egyszer versenyzett a híres versenyen. Briscoe a 7. legjobb időt érte el, majd az 5. helyen végzett a versenyen. Az autó arról volt nevezetes, hogy Rick Mears 1988-as indianapolisi 500-as győztes autójának festésére hasonlított, a Norton szoftver volt a csapat főszponzora. A szezon során csak ezen a versenyen indult a csapat. A 2008-as szezonban 6 versenyen indultak és Tomas Scheckter volt a pilótája a csapatnak. Nagyobb szponzorok nélkül teljesítették a szezont. Számos technikai probléma hátráltatta az alakulatot, így csak Detroitban értek célba, a 21. helyen.